b"\n_START_ARTICLE_\nCatocala\n_START_SECTION_\nTaxonomia\n_START_PARAGRAPH_\nEl g\xc3\xa8nere havia estat anteriorment classificat dins la subfam\xc3\xadlia Catocalinae de la fam\xc3\xadlia Noctuidae. Diversos estudis morfol\xc3\xb2gics i filogen\xc3\xa8tics completats des de 2000 han revisat en diverses ocasions les grans fam\xc3\xadlies de la superfam\xc3\xadlia Noctuoidea, i actualment una nova revisi\xc3\xb3 continua en estudi.Un resum hist\xc3\xb2ric de la sistem\xc3\xa0tica de la Catocalinae i Erebinae ha estat escrit per Holloway.\n_START_SECTION_\nParticularitats\n_START_PARAGRAPH_\nS\xc3\xb3n de distribuci\xc3\xb3 Hol\xc3\xa0rtica. A Europa es troben unes 30 esp\xc3\xa8cies i nom\xc3\xa9s poques es troben a la part nord de la zona neotropical i de la zona indomalaia._NEWLINE_Els membres d'aquest g\xc3\xa8nere tenen les ales anteriors de colors grisencs o marronosos imitant l'escor\xc3\xa7a dels arbres o fulles seques. Llevat de qualque excepci\xc3\xb3, com la Catocala obscura, les ales posteriors s\xc3\xb3n de colors vius, com roig, groc, taronja o violeta, combinats amb franges negres. Aquests colors queden amagats per\xc3\xb2 quan la papallona es troba en posici\xc3\xb3 de rep\xc3\xb2s."